《和佘素思明府午日韵 其一》
明代·严而舒

龙潜龙见本无常，水际争先任醉狂。共吊忠魂临鉴海，似怜悲愤过湘乡。

九歌旧恨空留句，一束新蒲且泛觞。日暮逶迤还倚棹，归途何处可奔忙。

作者简介：严而舒，字安性，一字卷庵。顺德人。明思宗崇祯十三年（一六四〇）特赐进士，官富阳知县，一作四川庆符（今属高县）知县。事见清道光《广东通志》卷六九。